Као репрезентативац Југославије освојио је бронзану медаљу на Олимпијским играма 1988. године у Сеулу. За југословенску репрезентацију одиграо је 85 утакмица. После распада СФРЈ, наступао је за репрезентацију Хрватске. На првенству Европе у Португалу 1994. године освојио је бронзу, а на Светском првенству 1995. године на Исланду осваја сребрну медаљу. Највећи успех остварио је освајањем златне медаље на Летњим олимпијским играма 1996. године у Атланти. Био је тада капитен репрезентације.